ELŐTERJESZTÉS

a képviselő-testület 2021. szeptember 14-i ülésére

Tárgy: Dózsa György utca útfelújítás

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat Képviselő-testülete június 29-i ülésén 42/2021.(VI.29.) határozattal döntött arról, hogy saját forrás rendelkezésre állása esetén, a Dózsa György utcai közúthálózat szilárd burkolattal való ellátását kell megkezdeni.

Az utca vonatkozásában a tervek rendelkezésre állnak és a vízelvezetés is megtervezett.

A tervezéskor az egyik érintett, a 300 hrsz-ú ingatlan tulajdonosa írásos nyilatkozatot tett, hogy a csapadékvíz elvezetés csővének kiépítéséhez hozzájárul. A másik érintett 289 hrsz-ú ingatlan tulajdonosa az Önkormányzat volt. Mivel az ingatlan időközben eladásra került, megoldandó feladat a vezeték szolgalmi jogának bejegyzése. Szerintem ez megoldható, mivel a tervezett beépítés szabadon álló és a tulajdonos érdeke is az út megépítése.

A másik elvezető vezeték kiépítése akkor is megoldható, ha az ingatlan tulajdonos mégsem járulna hozzá a szolgalmi jog bejegyzéséhez. Ez esetben az Önkormányzat kezelésében lévő mélyfekvésű területre lenne átvezetve a vezeték. Ez max. 3-4 cm-es folyóka szint változást jelentene, mely többletköltséget nem okozna, sőt kiválthatóvá válna a Dózsa Gy. u. mögötti szikkasztó árok.

Év elején felkértük a Langszolg Út- és Közműépítő Kft-t, hogy készítsen költségbecslést a faluban az útfelújítások vonatkozásában. A Kft. elkészítette a Dózsa György utca útburkolat felújítására, a csapadékvíz elvezetésére vonatkozó költségbecslést. A költségbecslés szerint:

Dózsa György utca útburkolat felújítása, csapadékvíz elvezetés költsége nettó: 48.885.376.- Ft

ÁFA 27 % 13.199.052.- Ft

**Mindösszesen bruttó**   **62.084.428.- Ft**

Elindítottuk fenti építési beruházás építési műszaki ellenőrzése és az árajánlatkérés lefolytatására vonatkozó árajánlat kérést.

3 árajánlatot kértünk be az alábbiak szerint:

1. FT-Mátrix Kft. Győr, Illyés Gyula u. 13.
2. Nagy Gabriella egyéni vállalkozó Mosonmagyaróvár, Újhelyi u. 21.
3. FRI-MOBI Építő Kft. Mosonmagyaróvár, Széchenyi u. 23.

A szeptember 3-i határidőre az alábbi ajánlatok érkeztek a feladat elvégzésére:

|  |  |
| --- | --- |
| FT-Mátrix Kft.  Győr, Illyés Gyula u. 13. | bruttó 1.333.500 Ft |
| Nagy Gabriella egyéni vállalkozó  Mosonmagyaróvár, Újhelyi u. 21. | bruttó 1.000.000 Ft |
| FRI-MOBI Építő Kft.  Mosonmagyaróvár, Széchenyi u. 23. | bruttó 1.397.000 Ft |

A hatályos beruházási szabályzat szerint, mivel az ajánlati érték nem érte el a 2 millió forintot, a polgármester dönt az ajánlatokról. Az ajánlatok műszaki tartalma megegyezett, az ajánlati érték azonban eltérő. A legalacsonyabb árajánlatot adó **Nagy Gabriellát** bíztam meg a feladat elvégzésével.

Nagy Gabriella elkészítette az útfelújítás kivitelezési munkái tárgyában az árajánlat kéréseket és az alábbi cégektől kért ajánlatot:

1. Arvia Építő Kft. Győr, Bartók B. u. 8.
2. Lang-Szolg. Kft. Győrújbarát, István u. 213
3. Strabag Általános Építő Kft., Budapest, Gábor Dénes u. 2.

Az ajánlatok beérkezésének határideje: 2021. szeptember 14 . de. 11 óra

A beérkezett árajánlatokról a testületi ülésen adunk tájékoztatást. A hatályos beszerzési szabályzat alapján a kivitelezési munkára beérkezett ajánlatok közül – az összeg nagyságrendjére tekintettel - a Képviselő-testületnek kell döntést hoznia a kivitelező kiválasztásáról.

Határozati javaslat:

…/2021.(IX.14.) határozat

Bezenye Községi Önkormányzat Képviselő-testülete a Bezenye, Dózsa Gy. utca útfelújítási kivitelezési munkáinak elvégzésével …………………………………..-t bízza meg.

A kivitelezési határidő: 2021. november 30.

A Képviselő-testület felhatalmazza a polgármester a kivitelezési szerződés aláírására.

Felelős: Márkus Erika polgármester

Határidő: 8 munkanap