ELŐTERJESZTÉS

a képviselő-testület 2021. szeptember 14-i ülésére

Tárgy: Bölcsődei fejlesztési program

Előterjesztő: Márkus Erika polgármester

Tisztelt Képviselő-testület!

A Képviselő-testület június 29-i ülésén 39/2021.(VI.29.) határozatával úgy döntött, hogy

„a pénzügyminiszter – a belügyminiszterrel és a családokért felelős tárca nélküli miniszterével egyetértésben - 2018. szeptember 28-án kiírt „Bölcsődei fejlesztési programon” történő indulást azzal a feltétellel, hogy egy rendkívüli képviselő-testületi ülésre a részletek kidolgozásával, a megvalósíthatósági tanulmányra három árajánlat bekérésével az önkormányzat egy átfogó előterjesztést készít a képviselő-testületnek.”

Megvalósíthatósági tanulmány készítésére árajánlatot olyan cégektől, akik az elmúlt időszakban bölcsődeépítésben, bővítésben közreműködtek. Ezek a következők voltak:

1. N-PLAN Építész Iroda
2. Lukácsi Építész Műterem Tervező és Szolgáltató Kft.
3. SM Építész Kft.
4. K2 Építész Stúdió Kft.

Határidőre nem érkezett ajánlat. A K2 Építész Stúdió Kft. vállalta, hogy készít költségbecslést az egy csoportszobás bölcsőde megépítésére. Ezt a költségbecslést mellékeljük.

Tisztelt Képviselő-testület!

Amennyiben Bezenye Község Önkormányzata a pénzügyminiszter – a belügyminiszterrel és a családokért felelős tárca nélküli miniszterével egyetértésben - 2018. szeptember 28-án kiírt „Bölcsődei fejlesztési program” pályázaton részt kíván venni, ahhoz építési engedéllyel kell rendelkezni a pályázat benyújtásáig. A pályázat benyújtásának végső határideje: **2021. december 1.**

Kérem szíves állásfoglalásukat, hogy részt vegyünk-e a bölcsődeépítési pályázaton.

Bezenye, 2021. szeptember 8.

Márkus Erika s.k.

polgármester