ELŐTERJESZTÉS

a képviselő-testület 2021. szeptember 14-i ülésére

Tárgy: Orvosi Rendelő előtti parkoló kiépítése

Előterjesztő: Márkus Erika polgármester

Tisztelt Képviselő-testület!

Az orvosi rendelő előtti területen (Jókai utca (675 hrsz. és Tanácsház utca 717, 662/2 hrsz.) 14 db parkolóhely megépítésére van építési engedélye az Önkormányzatnak.

Az év első felében felkértük a Langszolg Út- és Közműépítő Kft-t, hogy készítsen költségbecslést az orvosi rendelő előtti parkolók építésére. (A költségbecslés és a parkolók elhelyezésének rajza az előterjesztéshez csatolásra kerül.)

A költségbecslés szerint a 14 db parkoló kiépítése bruttó 7.148.803 Ft-ba kerülne, melyhez hozzá kell számítani a projekt előkészítés, műszaki ellenőrzés költségeit.

A parkolók megépítése a háziorvos tulajdonában lévő ingatlant is érinti, így egyeztetést folytattunk a háziorvossal. Doktor úr az orvosi rendelő körül a parkolók megépítését örömmel fogadja.

Az Mötv. 13. § (1) bekezdés 4. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat különösen: az egészségügyi alapellátás, az egészséges életmód segítését célzó szolgáltatások biztosítása.

Dr. Iván Endre háziorvos kötelező feladatellátást biztosít a település lakóinak a saját rendelőjében, melyhez önkormányzati támogatásban nem részesült. Ennek ellenére a parkolók megépítési költségéhez 1 millió forinttal hozzá kíván járulni.

Javasolom a T. Képviselő-testületnek, hogy a parkolók megépítéséről döntsön.

Határozati javaslat:

…/2021.(IX.14.) határozat

Bezenye Községi Önkormányzat Képviselő-testülete az orvosi rendelő mellett, a Jókai (675 hrsz.) és Tanácsház (717 és 662/2 hrsz.) utcákban 14 db parkolóhely megépítését határozza el.

A háziorvos parkolóépítésre felajánlott támogatását a képviselő-testület elfogadja.

A parkolók kiépítésének fedezetét a képviselő-testület a 2021. évi költségvetéséből biztosítja.

A Képviselő-testület felhatalmazza a polgármestert, hogy a parkolók megépítésére kérjen árajánlatot.

Felelős: Márkus Erika polgármester

Határidő: 2021. szeptember 30.

Bezenye, 2021. szeptember 6.

Márkus Erika s.k.

polgármester