ELŐTERJESZTÉS

a képviselő-testület 2021. szeptember 14-i ülésére

Tárgy: Telekkiegészítés iránti kérelem

Előterjesztő: Márkus Erika polgármester

Tisztelt Képviselő-testület!

Németh Szabolcs Bezenye, Duna u. 10. szám alatti lakos azzal a kéréssel fordult a T. Képviselő-testülethez, hogy az ingatlana mögötti 62 hrsz-ú, 126 m² nagyságú, „kivett, beépítetlen terület” besorolású területrészt szeretné megvásárolni telekkiegészítés címén. A területen az ingatlanára történő bejárást kívánná biztosítani, mivel az a Duna utca felől a telek méretei miatt nem lehetséges.

Németh Szabolcs már 2015-ben kezdeményezte a terület megvásárlását, melyhez a képviselő-testület nem járult hozzá, hanem 5 évre (2020. december 31-ig) bérbe adta az ingatlanára történő behajtás céljára 3.000 Ft/év bérleti díjért a területet.

Javasolom a T. Képviselő-testületnek, hogy az ingatlant telekkiegészítés címén kérelmező részére értékesítse.

A Képviselő-testület 123/2020.(X.27.) határozatával a telekkiegészítés címén értékesítésre kijelölt ingatlanok vételárát az alábbiak szerint határozta meg:

0 – 100 m² területnagyság esetén 1.000.- Ft/m²+ÁFA

100 – 199 m² területnagyság esetén 1.500.- Ft/m²+ ÁFA

200 – 300 m² területnagyság esetén 2.000.- Ft/m²+ ÁFA

Határozati javaslat:

Bezenye Községi Önkormányzat Képviselő-testülete telekkiegészítés címén értékesítésre kijelöli a Bezenye 62. hrsz-ú, 126 m² nagyságú ingatlant, 189.000 Ft + ÁFA, mindösszesen 240.030.- Ft áron. A szerződéskötés költsége a kérelmezőt terheli.

A Képviselő-testület felhatalmazza a polgármestert, hogy az ingatlan értékesítésére a szerződést kösse meg.

Felelős: Márkus Erika polgármester

Határidő: 2021. október 15.

Bezenye, 2021. augusztus 31.

Márkus Erika s.k.

polgármester